Държавен вестник, бр. 52, 2014 г., стр. 3

БРОЙ  52	
Д Ъ Р Ж А В Е Н  В Е С Т Н И К 	
СТР.  3  
МИНИСТЕРСКИ СЪВЕТ
ПОСТАНОВЛЕНИЕ № 161  
ОТ 17 ЮНИ 2014 Г.
за одобряване на допълнителни разходи по 
бюджета на Националната служба за охрана 
за 2014 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява допълнителни разходи 
по бюджета на Националната служба за 
охрана за 2014 г. в размер 4 000 000 лв. за 
неотложни разходи за обезпечаване дейността 
на службата, в т.ч. за персонал 1 500 000 лв.
Чл. 2. Със сумата 2 500 000 лв. да се 
увеличат показателите по чл. 30, ал. 2 от 
Закона за държавния бюджет на Република 
България за 2014 г.
Чл. 3. Разходите по чл. 1 да се осигурят, 
както следва:
1. чрез преструктуриране на разходите по 
централния бюджет за 2014 г. – 3 000 000 лв.;
2. за сметка на предвидените средства по 
централния бюджет за 2014 г. – 1 000 000 лв.
Чл. 4. (1) Началникът на Националната 
служба за охрана да извърши налагащите 
се промени по бюджета на Националната 
служба за охрана за 2014 г. и да уведоми 
министъра на финансите.
(2) Министърът на финансите да извърши 
произтичащите от чл. 1 промени по централ-
ния бюджет за 2014 г. 
Заключителни разпоредби
§ 1. Постановлението се приема на ос-
нование чл. 109, ал. 2 и 3 от Закона за пуб-
личните финанси.
§ 2. Изпълнението на постановлението 
се възлага на началника на Националната 
служба за охрана.
§ 3. В приложение № 5 към чл. 5 от По-
становление № 3 на Министерския съвет от 
2014 г. за изпълнението на държавния бюджет 
на Република България за 2014 г. (обн., ДВ, 
бр. 8 от 2014 г.; изм. и доп., бр. 18, 25, 30, 31, 
34, 36, 37, 44, 45 и 47 от 2014 г.), в пореден 
№ 27, в колона 3 числото „29 500 000“ се 
заменя с „31 000 000“.
Министър-председател:  
Пламен Орешарски
Главен секретар на Министерския съвет: 
Нина Ставрева
4189
ПОСТАНОВЛЕНИЕ № 162 
ОТ 17 ЮНИ 2014 Г.
за изменение и допълнение на Методологията 
за определяне на финансови корекции, кои-
то се прилагат спрямо разходите, свързани 
с изпълнението на оперативните програми, 
съфинансирани от структурните инструменти 
на Европейския съюз, Европейския земедел-
ски фонд за развитие на селските райони и 
Европейския фонд за рибарство, приета с 
Постановление № 134 на Министерския съвет 
от 2010 г. (обн., ДВ, бр. 53 от 2010 г.; изм. и 
доп., бр. 3 от 2011 г. и бр. 65 от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. Наименованието се изменя така: 
„Методология за определяне на финансови 
корекции във връзка с нарушения, установени 
при възлагането и изпълнението на обществени 
поръчки и на договори по проекти, съфинан-
сирани от Структурните фондове, Кохезионния 
фонд на Европейския съюз, Европейския земе-
делски фонд за развитие на селските райони, 
Европейския фонд за рибарство и фондовете от 
Общата програма „Солидарност и управление 
на миграционните потоци“.
§ 2. Заглавието на раздел I се изменя така:
„Раздел I
Общи положения“.
§ 3. В чл. 1 се правят следните изменения:
1. Алинеи 1 и 2 се изменят така:
„(1) С методологията се урежда опреде-
лянето на финансови корекции във връзка с 
нарушения, установени при възлагането на 
обществени поръчки или на договори по реда 
на чл. 2, т. 2 и при изпълнението на сключе-
ните договори по проекти, съфинансирани от 
Структурните фондове, Кохезионния фонд на 
Европейския съюз, Европейския земеделски 
фонд за развитие на селските райони, Евро-
пейския фонд за рибарство и фондовете от 
Общата програма „Солидарност и управление 
на миграционните потоци“.
(2) Целта на финансовите корекции е да 
се възстанови ситуацията, при която всички 
разходи, извършени в рамките на предоста-
вената безвъзмездна финансова помощ, са в 
съответствие с приложимото национално и 
европейско законодателство.“
2. В ал. 3 думата „налагането“ се заменя с 
„извършването“.
3. Алинея 4 се отменя.
§ 4. Създава се чл. 1а:
„Чл. 1а. Целта на методологията е да ус-
танови методите, критериите и съответните 
размери на финансовите корекции, които се 
прилагат при нарушения на общите принципи